РЕПУБЛИКА СРБИЈА

НАРОДНА СКУПШТИНА

Одбор за заштиту животне средине

19 Број: 06-2/309-13

25. јул 2013. године

Б е о г р а д

ЗАПИСНИК

27. СЕДНИЦЕ ОДБОРА ЗА ЗАШТИТУ ЖИВОТНЕ СРЕДИНЕ,

ОДРЖАНЕ 25. ЈУЛА 2013. ГОДИНЕ

Седница је почела у 11,50 часова.

Седницом је председавала Милица Војић Марковић, председник Одбора.

Седници су присуствовали чланови Одбора: Александра Томић, Жељко Сушец, Зоран Бојанић, Биљана Илић Стошић, Иван Јовановић, Гордана Чомић, Дејан Николић, Љубан Панић, Живојин Станковић, Ивана Динић, Јудита Поповић, Јелена Травар Миљевић, Константин Арсеновић, као и заменици чланова Одбора: Весна Марковић (заменик Јелене Мијатовић) и Невена Стојановић (заменик Зорана Васића).

Седници нису присуствовали чланови Одбора: Јелена Мијатовић, Зоран Васић и Иван Карић (нити његов заменик).

На предлог председника Одбора, једногласно је усвојен следећи

Д н е в н и р е д :

1. Доношење закључака Одбора за заштиту животне средине у вези са информацијом о предузетим активностима у вези са подизањем пепела на јаловишту ТЕ „Никола Тесла“ у Обреновцу.

Пре преласка на рад по утврђеном дневном реду, једногласно је усвојен Записник 25. седнице Одбора, одржане 28. јуна 2013. године.

Прва тачка дневног реда - **Доношење закључака Одбора за заштиту животне средине у вези са информацијом о предузетим активностима у вези са подизањем пепела на јаловишту ТЕ „Никола Тесла“ у Обреновцу**

Председник Одбора резимирала је да је на прошлој седници Одбор информисан о предузетим активностима, које су препоручене Закључком Одбора, донетим на седници одржаној 28. јуна 2013. године, у вези са подизањем пепела на јаловишту ТЕ „Никола Тесла“ у Обреновцу. На тој седници Одбора учествовали су, поред председника Градске општине Обреновац и Града Београда, и представници локалних самоуправа из Лазаревца, Панчева и Костолца, представници Градског завода за јавно здравље, Института за јавно здравље Србије „Др Милан Јовановић Батут“, као и представници привредних друштава, тзв. „загађивача“ из Обреновца, Лазаревца, Панчева, Костолца и Бора. На крају те седнице, председник Одбора предложила је да Одбор поводом тога донесе одређене закључке, али, с обзиром да није било кворума за одлучивање, остало је да се о предложеним закључцима Одбор изјасни на наредној седници.

На предлог председника Одбора, који је допуњен предлогом члана Одбора Александре Томић, Одбор је донео следеће закључке:

1. Одбор за заштиту животне средине ће једном у шест месеци одржавати седнице, на којима ће пратити спровођење донетих закључака и решења инспекције и позивати све заинтересоване стране, укључујући и Сектор Министарства унутрашњих послова за ванредне ситуације, како би стекао увид у све што је предузето;

2. Одбор захтева од свих институција да раде свој посао експедитивно и да о томе редовно извештавају Одбор;

3. Одбор ће одржати седницу на којој ће се упознати са начином на који су локалне самоуправе решиле одрeђене проблеме у вези са благовременим и ефикасним реаговањем на акциденте;

4. Одбор ће затражити од Министарства енергетике, развоја и заштите животне средине и од других институција информацију о стању животне средине и инспекцијском надзору у ПД РБ „Колубара“, ПД „Термоелектране и копови Костолац“, РТБ Бор, „ХИП Азотара“ Панчево и Рафинерији нафте Панчево, коју ће размотрити на некој од наредних седница.

Седница је завршена у 12,00 часова.

СЕКРЕТАР ОДБОРА ПРЕДСЕДНИК ОДБОРА

Милица Башић Милица Војић Марковић